สัตยา นาเดลลา CEO ที่ปลุก Microsoft
ตอนนี้บริษัทที่ใหญ่สุดในโลกคือ Microsoft  ในระยะเวลา 5 ปีที่ผ่านมา ราคาหุ้นของ Microsoft สูงขึ้นเกือบ 3 เท่า จนสามารถแซง Apple ขึ้นมาเป็นอันดับ 1 เมื่อเดือนพฤศจิกายนในปีที่แล้ว  หลายคนอาจนึกว่านี่เป็นฝีมือของคุณบิลล์ เกตส์ ผู้ก่อตั้งบริษัท  แต่จริงๆ แล้วหนึ่งในผู้ที่อยู่เบื้องหลังความสำเร็จนี้ คือ คุณสัตยา นาเดลลา   แล้วคุณสัตยา นาเดลลา คือใคร?  ลงทุนแมนจะเล่าให้ฟัง 
25 ก.พ. 2562

สัตยา นาเดลลา CEO ที่ปลุก Microsoft / โดย ลงทุนแมน
ตอนนี้บริษัทที่ใหญ่สุดในโลกคือ Microsoft
ในระยะเวลา 5 ปีที่ผ่านมา ราคาหุ้นของ Microsoft สูงขึ้นเกือบ 3 เท่า
จนสามารถแซง Apple ขึ้นมาเป็นอันดับ 1 เมื่อเดือนพฤศจิกายนในปีที่แล้ว
หลายคนอาจนึกว่านี่เป็นฝีมือของคุณบิลล์ เกตส์ ผู้ก่อตั้งบริษัท
แต่จริงๆ แล้วหนึ่งในผู้ที่อยู่เบื้องหลังความสำเร็จนี้ คือ คุณสัตยา นาเดลลา
แล้วคุณสัตยา นาเดลลา คือใคร? 
ลงทุนแมนจะเล่าให้ฟัง
คุณสัตยา นาเดลลา (Satya Nadella) เป็น CEO คนปัจจุบันของ Microsoft
เขาเข้ามารับตำแหน่งนี้ในปี 2014 โดยเป็น CEO คนที่ 3 ต่อจากคุณบิลล์ เกตส์ และ คุณสตีฟ บัลเมอร์
คุณสัตยา นาเดลลา เป็นชาวอินเดีย และเริ่มทำงานกับ Microsoft ตั้งแต่ปี 1992
ก่อนที่คุณสัตยา จะขึ้นมาเป็น CEO 
เขาเป็นผู้รับผิดชอบในส่วนของธุรกิจ Cloud
จึงไม่น่าแปลกใจว่าวันแรกที่คุณสัตยา ขึ้นมารับตำแหน่ง CEO เขาได้ประกาศจุดยืนใหม่ให้กับ Microsoft
นั่นก็คือการโฟกัสไปที่ธุรกิจ Cloud โดยไม่ได้กล่าวถึงระบบปฏิบัติการ Windows ที่เป็นผลิตภัณฑ์หลักที่ทำเงินให้บริษัทมหาศาลมาโดยตลอด
พันธกิจ (Mission) ของ Microsoft ที่ใช้มาตลอดระยะเวลามากกว่า 40 ปีตั้งแต่ก่อตั้งบริษัท คือ
“Microsoft ต้องการที่จะเป็นซอฟต์แวร์ที่อยู่ในคอมพิวเตอร์ทุกเครื่องบนโลก”
อย่างไรก็ตามประโยคนี้กลับรบกวนใจคุณสัตยา
เนื่องจากเขารู้สึกว่า Microsoft สามารถบรรลุเป้าหมายนี้ไปนานแล้ว
และประโยคนี้กลับทำให้ Microsoft ยังคงให้ความสำคัญกับความสำเร็จเดิมๆ มากกว่าการพัฒนานวัตกรรมใหม่
คุณสัตยา จึงเปลี่ยนพันธกิจของ Microsoft ให้เป็น “Microsoft ต้องการเพิ่มอำนาจแห่งความสำเร็จที่เหนือกว่าเดิมให้กับทุกคน และทุกองค์กรบนโลก”
เรื่องนี้เองที่นำไปสู่การเปลี่ยนแปลงครั้งยิ่งใหญ่ของ Microsoft
คุณสัตยา ให้ความสำคัญกับธุรกิจ Cloud มากขึ้น อย่าง Azure และ Office 365 ซึ่งเป็นโมเดลสมัครสมาชิก (Subscription)
และเรื่องนี้กลายเป็นส่วนสำคัญในการขับเคลื่อนธุรกิจของ Microsoft
นอกจากนั้น Microsoft ยังมีการขยายธุรกิจแบบข้ามแพลตฟอร์ม และร่วมมือกับบริษัทอื่น เช่น Salesforce, IBM และ Dropbox
โดยในปี 2015 คุณสัตยา ได้สร้างความประหลาดใจครั้งใหญ่ ด้วยการนำ iPhone ขึ้นไปสาธิตการใช้แอปพลิเคชัน Office บนเวที
ซึ่ง Apple ก็ถือเป็นหนึ่งในคู่แข่งของ Microsoft เนื่องจาก Microsoft ก็เคยออกระบบปฏิบัติการ Windows Phone สำหรับโทรศัพท์มือถือ
เรื่องทั้งหมดนี้ทำให้ Microsoft ก้าวข้ามพ้นขีดจำกัดเดิม และมีรายได้เติบโตขึ้น
ผลประกอบการของ Microsoft
ปี 2016 รายได้ 2.9 ล้านล้านบาท กำไร 0.6 ล้านล้านบาท
ปี 2017 รายได้ 3.0 ล้านล้านบาท กำไร 0.8 ล้านล้านบาท
ปี 2018 รายได้ 3.5 ล้านล้านบาท กำไร 0.5 ล้านล้านบาท
โดยสัดส่วนรายได้เกินกว่าครึ่งมาจากธุรกิจ Cloud และ Subscription..
เรื่องนี้บอกอะไรกับเรา?
ถ้า Microsoft ยังคงยึดติดกับความสำเร็จเดิมๆ อยู่ 
บริษัทที่ใหญ่สุดของโลกในวันนี้อาจจะไม่ใช่ Microsoft..
จริงๆ แล้ว คุณสัตยา เป็นเพียงหนึ่งในรายชื่อที่ถูกเสนอให้ขึ้นเป็น CEO
เพราะในขณะนั้นยังมีชื่อผู้ท้าชิงอื่นอีกหลายคน
ไม่ว่าจะเป็น.. 
Alan Mulally CEO ของ Ford
Steve Mollenkopf CEO ของ Qualcomm
Stephen Elop CEO ของ Nokia
สุดท้ายแล้วตำแหน่ง CEO ของ Microsoft ก็กลับมาตกอยู่กับคุณสัตยา พนักงาน Microsoft ผู้ที่ไม่เคยมีประสบการณ์การเป็น CEO มาก่อน
แต่อาจเป็นเพราะคุณสัตยา เป็นคนที่รู้จัก Microsoft ดีที่สุด
และรู้ว่าถึงเวลาแล้วที่ Microsoft จะต้องเปลี่ยนแปลง
เมื่อทุกอย่างมาถูกที่ถูกเวลา
ผลลัพธ์ที่ออกมา ก็ได้ปลุกยักษ์ที่หลับใหลมานาน ให้ตื่นขึ้นอีกครั้ง..
----------------------
Microsoft ตื่นขึ้นมาด้วยธุรกิจ Cloud มารู้จักกับ Cloud ให้มากขึ้น ได้ที่ 
อ่านเรื่องหลากหลาย จากผู้เขียนเก่งๆ หลายท่าน ในแอป blockdit ได้ที่ 
สั่งหนังสือลงทุนแมน 8.0 ได้ที่
Lazada 
 
Shopee 
----------------------
References
-
-
-
-